2007–08年歐洲聯賽冠軍盃

2007–08年歐洲聯賽冠軍盃係歐洲第53屆嘅頂級球會比賽，亦係改制後第16屆嘅歐洲聯賽冠軍盃，53個歐洲國家一共76支球隊爭冠軍，而決賽喺2008年5月21號喺俄羅斯盧赤尼奇球場舉行，由曼聯對車路士，係歐聯史上第一次全英格蘭決賽。曼聯喺加時打和 1-1 之後，互射十二碼以 6-5 贏波攞到冠軍。

晉級資格 
呢屆參與歐聯嘅76隊波來自53個歐洲足協國。根據每國嘅聯賽系數，決定佢哋入圍嘅隊數，頂龍四隊；除咗列茲敦士登因為無聯賽而無得參賽，每國最少有一個參賽名額。黑山同塞爾維亞獨立之後，首次派出球隊參賽。而安道爾同埋聖馬力諾都會首次派出球隊參與。以下係今屆歐聯嘅參賽名列：

足總1-3：4隊
 足總4-6：3隊
 足總7-15：2隊
 足總16-53：1隊

外圍賽第一圈：
 足總25-53聯賽冠軍球隊

外圍賽第二圈：
 14隊外圍賽第一圈勝出球隊
 足總17-24聯賽冠軍球隊
 足總10-15聯賽亞軍球隊

外圍賽第三圈：
 14隊外圍賽第二圈勝出球隊
 足總10-16聯賽冠軍球隊
 足總7-9聯賽亞軍球隊
 足總1-6聯賽季軍球隊
 足總1-3聯賽殿軍球隊

分組賽：
 上屆歐聯冠軍球隊
 16隊外圍賽第三圈勝出球隊
 足總1-9聯賽冠軍球隊
 足總1-6聯賽亞軍球隊

TH：2006-07年度歐聯冠軍隊伍直接晉身分組賽。

外圍賽

第一圈 
抽籤儀式喺中歐時間2007年6月29號12:00喺瑞士 Nyon舉行。賽事喺7月17/18號同埋7月24/25號打。

|}

第二圈 
抽籤儀式喺中歐時間2007年6月29號12:00喺瑞士 Nyon舉行。賽事喺7月31號/8月1號同埋8月7/8號打。

|}

第三圈 
抽籤儀式喺中歐時間2007年8月3號12:00喺瑞士 Nyon舉行。賽事喺8月14號/15號同埋8月28/29號打。喺呢圈贏波嘅球隊打入分組賽，輸波嘅就打入歐洲足協盃第一圈。

由於西維爾球員佩亞達死咗，西維爾對AEK雅典次回合改喺9月3號打。

|}

分組賽 
抽籤儀式喺中歐時間2007年8月30號16:00喺摩納哥 Grimaldi Forum舉行。賽事喺2007年9月18號至12月12號打。

同分球隊排名 
根據歐洲足協條例第 6.05段，如果一組打晒咁多場之後有超過一隊同分，就會用以下條件定排名：
 同分球隊對賽嘅分數
 同分球隊對賽嘅得失球數字
 同分球隊對賽嘅作客入球數字
 得失球數字
 得球數字
 球隊喺歐洲足協系數排名

主場球隊列喺對賽成績表嘅左邊一行。

A組

B組

C組

D組

E組

F組

G組

H組

淘汰賽 
由16強去到4強，每支球隊會好似打外圍賽噉樣，同另一隊打兩回合賽事爭出線。

16強抽籤喺2007年12月21號喺瑞士Nyon進行。

8強、4強抽籤喺2008年3月14號喺瑞士Nyon進行，嚟自同一國家或者組嘅球隊可能會因此碰頭。

首輪淘汰賽 
首回合賽事喺2008年2月19號/20號打，次回合賽事喺3月4號/5號打。由於國際米蘭同AC米蘭共用主場，國際米蘭對利物浦嘅次回合賽事喺3月11號打。

|}

8強 
首回合賽事喺2008年4月1號/2號打，次回合賽事喺4月8號/9號打。

|}

4強 
首回合賽事喺2008年4月22號/23號打，次回合賽事喺4月29號/30號打。

|}

決賽 
2008年歐洲聯賽冠軍盃決賽2008年5月21號喺俄羅斯莫斯科盧赤尼奇球場打，由曼聯對車路士，係歐聯史上第一次全英格蘭決賽。

曼聯喺加時打和 1-1 之後，互射十二碼以 6-5 贏波攞到冠軍。基斯坦奴朗拿度喺26分鐘入波領先，完半場前林柏特射入扳平。傑斯喺下半場末段後備入場，第759次為曼聯上陣。杜奧巴喺加時下半場摑咗尼曼查維迪一巴而攞紅牌被趕出場。

加時完咗之後都未分出勝負，雙方進入互射十二碼階段。曼聯球員基斯坦奴朗拿度主射第3輪十二碼俾對手門將施治救出，但車路士隊長泰利主射最後一輪十二碼跣低，個波省中門柱，互射十二碼進入突然死亡階段。到第7輪，曼聯嘅傑斯射入十二碼，但車路士嘅安歷卡主射十二碼俾門將雲達沙撲到，令曼聯第3次成為歐洲冠軍。

曼聯會代表歐洲打2008年世界冠軍球會盃。

射手榜 
2007年至2008年歐洲聯賽冠軍盃喺射手榜前列嘅球員：

來源：UEFA Champions League Press Release - Top Scorers - Final - Wednesday 21 May 2008 (after match)

濕碎嘢 
 利物浦喺2007年11月6號喺晏菲路球場主場以8-0贏比錫達斯係歐聯史上贏得最多球嘅一場。
 拉素龍門Marco Ballotta以43歲之齡喺2007年12月11號對皇家馬德里出賽，成為歐聯最老嘅參賽球員，比2006年11月以40歲之齡為AC米蘭出戰AEK雅典嘅Alessandro Costacurta大3歲。
 基輔戴拿模喺F組一分都攞唔到，成為歐聯喺1992年改制後第7支喺首輪分組賽攞0分嘅球隊。之前6支0分球隊包括MFK Košice、費倫巴治、莫斯科斯巴達、安德烈治、維也納迅速同埋索菲亞利夫斯基。
 費倫巴治歷嚟第一次打入歐聯8強，佢係繼2000-01年度嘅加拉塔沙雷之後第2支土耳其球隊能夠打入歐聯8強。
 史浩克04自1958-59年度之後第一次打入歐聯8強。
 歐聯衞冕冠軍連續4屆都喺首輪淘汰賽止步。自2003-04年度歐聯16強改為淘汰賽之後，得2003-04年度嘅AC米蘭過到首輪淘汰賽，但喺8強輸咗。
 西維爾喺首輪淘汰賽互射十二碼輸畀費倫巴治係佢自2004-05年度歐洲足協盃以嚟首次喺歐洲賽被淘汰。
 AC米蘭喺16強次回合以0-2輸畀阿仙奴係佢第一次喺聖西路球場主場輸畀英格蘭球隊。
 AC米蘭俾阿仙奴淘汰，即係話仍然冇一隊可以成功衞冕歐聯冠軍。
 曼聯喺8強次回合贏羅馬，喺歐聯主場連贏11場，超越祖雲達斯喺1995-96至1997-98年度期間所創嘅主場連贏10場紀錄。曼聯之後喺4強贏巴塞隆拿，再將紀錄加到12場。
 Bojan Krkić喺8強首回合為巴塞隆拿入波贏史浩克04 1-0，成為第1位喺歐聯入波而又喺1990年代出世嘅球員。佢亦成為歐聯第2細嘅入波球員，僅次於嗰時打緊奧林比亞高斯嘅加納前鋒Peter Ofori-Quaye。
 今季係歐聯歷嚟第一次有4支嚟自同一國嘅球隊打入8強。
 利物浦同埋阿仙奴喺2008年4月一個禮拜內對戰3次。佢哋喺4月2號喺阿仙奴嘅阿聯酋航空球場打歐聯8強首回合，再喺4月5號喺同一度打英超聯賽，之後喺利物浦打歐聯8強次回合。
 利物浦同埋車路士喺4年內第3次喺歐聯4強碰頭，亦係4年內第4次兩隊喺歐聯抽埋一齊。
 3支英格蘭球隊車路士、利物浦同埋曼聯連續兩季打入歐聯4強，即係話連續4屆歐聯決賽都有英格蘭球隊份。
 決賽由車路士對曼聯，係歐聯史上第一次全英格蘭決賽，亦係第3次由兩支同一國球隊包辦嘅決賽。
 車路士歷嚟第一次打入歐聯決賽。
 今屆歐聯冇一支英格蘭球隊俾英格蘭以外嘅球隊淘汰。阿仙奴俾利物浦淘汰，利物浦俾車路士淘汰，車路士喺決賽輸畀曼聯。
 曼聯繼1998/1999年度做三冠王之後，再一次以不敗姿態打完歐聯賽季。

睇下 
 2007–08年歐洲足協盃
 2007年歐洲足協圖圖盃

連出去 
 Champions League at uefa.com

歐洲聯賽冠軍盃